HONDA รับรางวัลยานยนต์ยอดนิยมหวังตอกย้ำความแข็งแกร่งของธุรกิจ
HONDA รับรางวัลธุรกิจยานยนต์ยอดนิยม โดยรางวัลที่ได้รับในครั้งนี้ สะท้อนให้เห็นถึงความไว้วางใจ และความเชื่อมั่นของลูกค้าชาวไทยที่มีต่อผลิตภัณฑ์ 
6 ธ.ค. 2559


บริษัท ฮอนด้า ออโตโมบิล (ประเทศไทย) จำกัด นำโดย นายพิทักษ์ พฤทธิสาริกร ประธานเจ้าหน้าที่บริหารปฏิบัติการ (ที่ 2 จากขวา) และนายณัฏฐ์ ปฏิภานธาดา ผู้จัดการทั่วไปส่วนการตลาดและวางแผนกลยุทธ์ (ที่ 2 จากซ้าย) รับรางวัลธุรกิจยานยนต์ยอดนิยม (TAQA-Thailand Automotive Quality Award 2016) ในงานมหกรรมยานยนต์ ครั้งที่ 33 โดยฮอนด้าคว้า 2 รางวัล ประกอบด้วย รางวัลธุรกิจยานยนต์ยอดนิยมด้านภาพลักษณ์ดีเด่นประเภทยี่ห้อที่น่าเชื่อถือ ซึ่งได้รับรางวัลนี้ติดต่อกันถึง 5 ปีซ้อน และ รถยนต์ ฮอนด้า ซีอาร์-วี ได้รับรางวัลธุรกิจยานยนต์ยอดนิยม ด้านคุณภาพแรกใช้ผลิตภัณฑ์ ในประเภทรถยนต์อเนกประสงค์สมรรถนะสูง
โดยรางวัลที่ได้รับในครั้งนี้ สะท้อนให้เห็นถึงความไว้วางใจ และความเชื่อมั่นของลูกค้าชาวไทยที่มีต่อผลิตภัณฑ์และบริษัท ซึ่งตลอดระยะเวลาที่ผ่านมา ฮอนด้ามุ่งมั่นสร้างสรรค์นวัตกรรมยานยนต์อันทันสมัย ที่ตอบสนองทุกการใช้งานและทุกไลฟ์สไตล์ของคนยุคปัจจุบัน พร้อมนำเสนอการให้บริการหลังการขายที่มีคุณภาพ รวมถึงส่งมอบสิ่งดีๆ สู่สังคมไทยผ่านกิจกรรมเพื่อสังคมและสิ่งแวดล้อมเสมอมา ซึ่งสอดคล้องกับวิสัยทัศน์ของฮอนด้าในการเป็นองค์กรที่สังคมต้องการให้ดำรงอยู่